
סילבוס לסדרה: כשמילה פוגשת אדם-מסע ספרותי ופילוסופי
מרצה: ד"ר אדם רצון, ד"ר לספרות עברית, מרצה משורר ויוצר תוכן.
ראשון	19:30-18:00		6 הרצאות, אחת לשבועיים.
בתאריכים:  08.11.26, 22.11.26, 13.12.26, 27.12.26, 10.01.27, 24.01.27

כוחה של סליחה 
הרצאה מרגשת במיוחד, המשלבת שירים ממיטב השירה העברית ביחד עם קטעים תיעודיים על בקשת סליחה. לצד הטקסטים הספרותיים, מובאים בהרצאה מחקרים וקטעי הגות המצביעים על כוחה המרפא של הסליחה עבור עצמנו ועבור האחרים. 
שירים ושערים לאושר (גם בזמנים של משבר) 
ההרצאה המשלבת שירים ממיטב השירה העברית (הכתובה והמולחנת), מחקרים מתחומי הפסיכולוגיה החיובית וחקר האושר ודברי הגות ופילוסופיה על מהות האושר בחיינו. לצד כל אלו ישנן בהרצאה עצירות מובנות למחשבה, שמציעות כמה שערים שדרכם ניתן להכניס אושר לחיינו גם בתקופות של משבר.
שני צווים של אהבה - מקורה ועתידה של האהבה 
בהרצאה זו ננסה להבין את אחת החוויות הכי מכוננות ונשגבות בחיינו – האהבה. נפגוש באהבה אהבות שונות (לבני זוג, לילדים, לחברים, לאלוהים) דרך מחקרים, שירה, קטעי הגות, ספרות ווידאו ובעיקר דרך חוויות החיים שלנו עצמנו. מתוך כך, נבין אולי בתום ההרצאה למה האהבה מתחמקת באלגנטיות ממילים והגדרות ולמה השתיקה יפה לה כל כך.
משוררות על סף האהבה - האהבה ביצירתן של שלוש משוררות
הרצאה זו עוקבת אחר שירת האהבה של שלוש משוררות: זלדה, דליה רביקוביץ' ויונה וולך. ההרצאה מאירה תחילה את פני השטח של האהבה, היומיום של האהבה, ולאחר מכן, צוללת אל מתחת לפני השטח שלה דרך שירתן וחייהן של המשוררות. דרך שירתן ננסה להבין משהו עמוק על הקשר בין אהבה, מוות וחיים.
כשמרטין בובר פוגש את הנסיך הקטן - “אני ואתה” חלק א
בהרצאה זו נפגוש את הפילוסופיה הדיאלוגית של מרטין בובר, כפי שהיא מוצגת בספרו "אני ואתה" וננסה להעמיק בתובנותיו דרך עיון בספר הילדים "הנסיך הקטן". הפגשת "אני ואתה" עם הנסיך הקטן הופכת את המחשבות המופשטות משהו של בובר לעמדות מאוד רלוונטיות לחיים של כל אחד ואחת מאיתנו, בכל גיל ובכל מקום.

כשמרטין בובר פוגש את הסיפור שאינו נגמר - “אני ואתה” חלק ב
בהרצאה זו נעמיק בפילוסופיה הדיאלוגית של מרטין בובר, כפי שהיא מוצגת בחלק ג' בספרו "אני ואתה", והפעם דרך עיון בספר הפנטזיה "הסיפור שאינו נגמר". המפגש בין שני הספרים ייקח אותנו למסע פילוסופי רוחני דרך שאלות שעניין הדיאלוג עם הטרנסצנדנטיות.

